stanford-oval/wikipedia huggingface dataset:
Andy Sertich

| Andy Sertich |
| --- | --- |

Henkilötiedot
Syntynyt: 3. toukokuuta 1983 (ikä 41) Coleraine, Minnesota, Yhdysvallat
Kansalaisuus:   Kroatia  Yhdysvallat
Jääkiekkoilija
Pelipaikka:  puolustaja
Maila:  vasen
Pituus:  183 cm
Paino:  83 kg
Seura
Seura:  Nottingham Panthers
Sarja:  EIHL
Pelinumero:  15
Pelaajaura
Pääsarjaura:  2009–
Aik. seurat:  Utah Grizzlies (ECHL) Bridgeport Sound Tigers (AHL)   Medveščak Zagreb (EBEL)  Graz 99ers (EBEL) Alba Volán Székesfehérvár (EBEL) Dornbirner EC (EBEL) Stavanger Oilers (Norja)
NHL-varaus:  136. varaus, 2002 Pittsburgh Penguins
Andrew Sertich (s. 3. toukokuuta 1983 Coleraine, Minnesota, Yhdysvallat) on kroatialais-yhdysvaltalainen jääkiekkopuolustaja, joka pelaa Ison-Britannian EIHL-liigan Nottingham Panthersissa. Hän on pelannut urallaan ulkomailla myös Itävallassa, Unkarissa ja Norjassa.
Ura > Maajoukkueura

Sertich edusti Kroatiaa IB-divisioonan MM-kilpailuissa vuonna 2015, jolloin hän jakoi tehoilla 1+4=5 turnauksen puolustajien pistepörssin voiton kolmen muun pelaajan kanssa. Sertich pelasi myös IIA-divisioonan MM-kilpailuissa vuosina 2012 ja 2013, joista ensimmäinen turnaus päättyi pronssiin ja jälkimmäinen kultaan. Sertich voitti vuoden 2012 turnauksessa pelipaikastaan huolimatta koko turnauksen maalipörssin, puolustajien pistepörssin ja hän sijoittui Viron Aleksandr Petrovin kanssa tehoilla 7+5=12 pistepörssissä toiseksi edellään vain joukkuetoveri Joel Prpic. Sertich voitti myös vuoden 2013 turnauksen puolustajien pistepörssin tehoilla 1+5=6 ja hänet palkittiin turnauksen parhaana puolustajana. Sertich pelasi myös Sotšin olympiakisojen 2014 karsinnoissa.
Muuta

Yhdysvalloissa syntyneellä ja kiekko-oppinsa saaneella Sertichillä on kroatialaiset sukujuuret. Hän liittyi Kroatian maajoukkueeseen pelatessaan Medveščak Zagrebissa.
Hamad ibn Khalifa Al Thani

| Hamad ibn Khalifa Al Thani |
| --- | --- |
 
Qatarin emiiri
Valtakausi:  27. kesäkuuta 1995 – 25. kesäkuuta 2013
Edeltäjä:  Khalifa ibn Hamad Al Thani
Seuraaja:  Tamim bin Hamad Al Thani

Syntynyt:  1. tammikuuta 1952 (ikä 73)  Doha, Qatar
Puoliso:  Mariam bint Muhammad  Mozah bint Nasser   Noora bint Khalid
Suku:  Thani
Isä:  Khalifa ibn Hamad Al Thani
Äiti:  Aisha bint Hamad Al Attiyah
Uskonto:  sunnalaisuus
Šeikki Hamad bin Khalifa bin Hamad bin Abdullah bin Jassim bin Mohammed Al Thani (arab. الشيخ حمد بن خليفة آل ثاني‎, s. 1952, Doha) oli Qatarin emiiri vuoteen 2013 saakka, jolloin šeikki antoi vallan pojalleen Tamim bin Hamad Al Thanille.
Hän opiskeli Qatarissa ja valmistui Sandhurstin sotilasakatemiasta Britanniassa 1971. Hän liittyi Qatarin asevoimiin everstiluutnanttina ja nimitettiin ensimmäisen moottoroidun rykmentin komentajaksi. Hänet ylennettiin kenraalimajuriksi ja asevoimien komentajaksi. 31. toukokuuta 1977 hänet nimitettiin kruununperijäksi ja puolustusministeriksi. Hamad uudisti Qatarin asevoimia ja varusti ne viimeisimmällä aseistuksella ja lisäsi miesvahvuutta. Hamad johti nuorisoasioiden neuvostoa joka perustettiin 1979 ja tuki nuoriso- ja urheilutoimintaa.
Kun hänen isänsä emiiri Khalifa ibn Hamad Al Thani oli Sveitsissä kesäkuussa 1995, Hamad kaappasi  vallan  palatsivallankaappauksessa ja aloitti maansa nykyaikaistamisen. Syrjäytetty Khalifa on yrittänyt kolmasti vastavallankaappausta.
Hän teki veljestään Abdullah ibn Khalifa Al Thanista 1996 pääministerin ja kolmannesta pojastaan Jasim ibn Hamad Al Thanista kruununperijän. Lehdistön sensuuria vähennettiin ja televisiokanava Al Jazeera on saanut maineen yhtenä harvoista sensuroimattomista uutislähteistä arabimaailmassa.
Hamad järjesti 1999 yhdet ensimmäisistä Persianlahden alueen vaaleista, joihin saivat osallistua myös naiset. Vuonna 2003 äänestettiin perustuslaista, joka tuli voimaan 9. kesäkuuta 2005.
Kruununperijäksi tuli Tamim bin Hamad Al Thani perimysoikeudesta luopuneen Jasimin tilalle.
Aiheesta muualla

Kuvia tai muita tiedostoja aiheesta Hamad ibn Khalifa Al Thani Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Israel  Yhdysvallat 
Muut:  IdRef
Amblypomacentrus

| Amblypomacentrus |
| --- | --- |
 Pilottikoralliahven (Amblypomacentrus breviceps)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Kladi::  Ovalentaria
Heimo::  Koralliahvenet Pomacentridae
Alaheimo::  Pomacentrinae
Suku::  Amblypomacentrus  Bleeker, 1877
Katso myös
   Amblypomacentrus Wikispeciesissä   Amblypomacentrus Commonsissa 
Infobox OKNimi-testi OK: 
Amblypomacentrus on koralliahventen (Pomacentridae) heimoon kuuluva kalasuku. Siihen kuuluu kolme lajia, joita tavataan Tyyneltämereltä:
Amblypomacentrus breviceps (Schlegel & Müller, 1839) – Pilottikoralliahven
Amblypomacentrus clarus Allen & Adrim, 2000
Amblypomacentrus vietnamicus Prokofiev, 2004
Adrian Brunner

| Adrian Brunner> Henkilötiedot |
| --- | --- |
Syntynyt: 16. lokakuuta 1987
Kansalaisuus:   Sveitsi
Jääkiekkoilija
Pelipaikka:  hyökkääjä
Maila:  vasen
Pituus:  175 cm
Paino:  81 kg
Aik. seurat:  EHC Kloten (NLA/NLB) EHC Winterthur (NLB/Sveitsi 3) HC Ajoie (NLB) HC Ambrì-Piotta (NLA) SC Bern (NLA) SCL Tigers (NLA) EHC Olten (NLB) HC Thurgau (NLB)
Adrian Brunner (s. 16. lokakuuta 1987) on sveitsiläinen uransa lopettanut jääkiekkoilija. Brunner laukoo vasemmalta ja on pelipaikaltaan keskushyökkääjä, mutta osaa pelata myös laidassa. Hänen veljensä on jääkiekkoilija Damien Brunner.
Urs Räber

Urs Räber (s. 28. marraskuuta 1958 Grindelwald, Sveitsi) on sveitsiläinen uransa lopettanut alppihiihtäjä, joka kilpaili pääasiassa syöksylaskussa. Hän edusti aktiiviurallaan Skiclub Wilderswil/Grindelwald -seuraa
Räber kilpaili maailmancup-tasolla vuosina 1979–1984. Hän voitti syöksylaskun maailmancupin kokonaiskilpailun kaudella 1983–1984 ja sijoittui viidenneksi 1982–1983. Maailmancupin yhteiskilpailussa hän oli seitsemäs kaudella 1983–1984. Hän voitti syöksylaskussa kaksi maailmancupin osakilpailua, oli kaksi kertaa toinen ja kaksi kertaa kolmas.
Räber sijoittui olympialaisten syöksylaskussa 18:nneksi Lake Placidissa 1980 ja jaetulle viidennelle sijalle Sarajevossa 1984.
Palkintosijat maailmancupin osakilpailuissa

| 0 | 1 | 2 | 3 |
| --- | --- | --- | --- |

| Päivä | Kilpailupaikka | Laji | Sijoitus |
| 20. joulukuuta 1982 |  Val Gardena | syöksylasku | 3. |
| 21. tammikuuta 1983 |  Kitzbühel | syöksylasku | 2. |
| 22. tammikuuta 1983 |  Kitzbühel | syöksylasku | 2. |
| 18. joulukuuta 1983 |  Val Gardena | syöksylasku | 1. |
| 7. tammikuuta 1984 |  Laax | syöksylasku | 1. |
| 2. helmikuuta 1984 |  Cortina d'Ampezzo | syöksylasku | 2. |
Smile Please: An Unfinished Autobiography

Smile Please: An Unfinished Autobiography on postuumisti julkaistu, keskeneräinen omaelämäkerrallinen teos, jonka on kirjoittanut dominikaaninen kirjailija Jean Rhys. Sen julkaisivat ensimmäisen kerran vuonna 1979 Andre Deutsch Ltd (Lontoo) ja Harper & Rowe (New York). Kirjan saattoi julkaisukuntoon Rhysin kustannustoimittaja Diana Athill, joka myös kirjoitti siihen johdannon.
Kirjan ensimmäisessä osassa kirjailija kertoo lapsuudestaan Dominicassa. Toinen osa koostuu luonnoksista, jotka sijoittuvat aikuisuuteen. Osa päättyy vuoteen 1923. Näiden kahden osan välissä on valokuvia.
Andamaanilaiset kielet

Andamaanilaiset kielet on kielikunta, johon kuuluvat Andamaanien alkuperäiskansojen kielet. Suurin osa niistä on kuitenkin hävinnyt, ja viimeistenkin puhujamäärät lasketaan yhteensä sadoissa. Useimmista hävinneistä kielistä on jäänyt vain sanaluetteloita ja monista ei mitään. Kielet voidaan jakaa kahteen ryhmään, Isojen-Andamaanien kieliin (Great Andamanese) ja Pienten-Andamaanien kieliin. Näitä on pidetty joskus myös eri kielikuntina, sillä yhteistä perussanastoa on kovin vähän.
Kielikunta jaetaan edelleen kahteen tai kolmeen alaluokkaan. Vaihteluväli johtuu siitä, että sentinelin kieltä ei ole luokiteltu.
Isojen-Andamaanien kielet
Eteläinen
bale (kuollut)
bea (kuollut)
Keski
kede (kuollut)
kol (kuollut)
juwoi (kuollut)
putšikwar (ilmeisesti kuollut)
Pohjoinen
tšari (kuollut)
kora (kuollut)
jeru (kuollut tai kuolemassa)
bo (kuollut)
Pienten-Andamaanien kielet
önge (96 puhujaa vuonna 1997)
jarawa (300 puhujaa vuonna 2001)
Sentinel (mahdollisesti, yhteisö eristäytynyt, joten kieltä ei ole voitu tutkia, puhujien määrä 50–250)
Kol

Kol voi tarkoittaa seuraavia:
Kol, andamaanilainen kuollut kieli
Krigsskoleutdannede offiserers landsforening, KOL, norjalainen ammattiliitto
Kol-nimisiä henkilöiltä:
Kol (k. 1173), Ruotsin kuningas ja kruununtavoittelija noin 1167–1173
Nellie van Kol (1851–1930), alankomaalainen nuortenkirjailija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kol”, voi hakea sivunnimihaulla, laajalla sivunnimihaulla tai tekstihaulla.
Tommy Sjödin

| Tommy Sjödin |
| --- | --- |

Henkilötiedot
Syntynyt: 13. elokuuta 1965 (ikä 59) Sundsvall, Ruotsi
Kansalaisuus:   Ruotsi
Jääkiekkoilija
Lempinimi:  Sjödda
Pelipaikka:  puolustaja
Maila:  oikea
Pituus:  182 cm
Paino:  90 kg
Pelinumero:  7 (Brynäs)
Pelaajaura
Pääsarjaura:  1986–2008
Seurat:  Timrå IK (Ruotsi I) Brynäs IF (SEL) Minnesota North Stars (NHL) Kalamazoo Wings (IHL) Dallas Stars (NHL) Québec Nordiques (NHL) HC Lugano (NLA) HC Bolzano (Serie A) Kloten Flyers (NLA)
NHL-varaus:  237. varaus, 1985 Minnesota North Stars
Tommy Sören Sjödin (s. 13. elokuuta 1965 Sundsvall, Ruotsi) on ruotsalainen entinen jääkiekkopuolustaja ja maailmanmestari. Hän pelasi urallaan 106 NHL-ottelua tehoin 8+40=48 ja keräsi niissä 52 jäähyminuuttia. Sjödin pelasi kotimaansa ja Pohjois-Amerikan lisäksi myös Sveitsissä. Hän pelasi oikealta ja hänen vahvuuksiaan olivat johtamistaidot, pelikäsitys, kahden suunnan pelaaminen ja laukaus.
Pelaajaura > Seuraura > Uran alku

Sjödin oli Timrå IK:n kasvatti. Hän pelasi joukkueessa ensimmäiset miesten pelinsä Ruotsin I-divisioonan kevään 1983 pudotuspeleissä. Minnesota North Stars varasi Sjödinin 237. pelaajana NHL:n varaustilaisuudessa 1985. Hän pelasi varauksensa jälkeen Timråssa vielä yhden kauden, jonka jälkeen Sjödin siirtyi kaudeksi 1986–1987 Elitserien-joukkue Brynäs IF:ään, jossa tulokaskausi toi 29 runkosarjaottelussa neljä syöttöpistettä.
Kaudella 1989–1990 hän oli tehoilla 14+13=27 koko Elitserienin eniten maaleja tehnyt puolustaja ja sijoittui puolustajien pistepörssissä kolmanneksi. Kaudella 1990–1991 Sjödin oli tehoilla 12+17=29 puolustajien pistepörssin toinen Luleå HF:n Timo Jutilan jälkeen. Kaudella 1991–1992 hän oli jälleen Brynäsin tehokkain puolustaja. Sjödin sijoittui jakoi puolustajien pistepörssin kahdeksannen sijan Färjestads BK:n Leif Carlssonin ja HV71:n Arto Ruotasen kanssa. Hänet palkittiin kauden päätteeksi koko Elitserienin parhaana pelaajana Guldpuckenilla ja valittiin Ruotsin tähdistökentälliseen.
Pelaajaura > Seuraura > Ulkomaat

Kaudeksi 1992–1993 Sjödin siirtyi NHL:ään ja hänet varanneeseen Minnesota North Starsiin, jossa ensimmäinen kausi toi 77 runkosarjaottelussa tehot 7+29=36. Kaudeksi 1993–1994 joukkue muutti Dallasiin ja muutti nimensä Dallas Starsiksi. Sjödin pelasi kyseisellä kaudella kuitenkin suurimmaksi osaksi Starsin farmijoukkue Kalamazoo Wingsissä, IHL:ssä, jonka tehokkain puolustaja hän oli tehoilla 12+32=44. Sjödin pelasi Starsissa seitsemän NHL-ottelua tehden kaksi syöttöpistettä, kunnes joukkue kauppasi hänet helmikuussa 1994 saman vuoden varaustilaisuuden kolmannen kierroksen varausvuoron kanssa Québec Nordiquesiin vaihdossa Manny Fernandezin oikeuksiin. Sjödin teki Nordiquesissa 22 ottelussa tehot 1+9=10.
Sjödin palasi kaudeksi 1994–1995 Eurooppaan ja siirtyi Sveitsin Nationalliga A:ssa pelaavaan HC Luganoon. Hän oli tehoilla 17+27=44 joukkueen toiseksi paras pistemies, maalintekijä ja syöttäjä Andy Tonin jälkeen. Sjödin voitti koko liigan puolustajien piste- ja maalipörssin ja valittiin kauden päätteeksi Ruotsin tähdistökentälliseen. Kaudella 1995–1996 syntyi huomattavasti vähemmän pisteitä, mutta tehot 3+21=24 riittivät kuitenkin puolustajien syöttöpörssin jaettuun voittoon EV Zugin Dino Kesslerin kanssa sekä puolustajien pistepörssin neljänteen sijaan. Sjödin oli myös Luganon tehokkain puolustaja.
Kauden 1996–1997 Sjödin aloitti Italian Serie A:n HC Bolzanossa, mutta palasi kuitenkin kesken kauden Luganoon. Hän teki puolustajalle hurjat tehot 23+28=51, joilla Sjödin voitti puolustajien pistepörssin ja joukkueensa sisäisen maalipörssin. Hän oli Luganon toiseksi paras pistemies Michael Nylanderin jälkeen. Sjödin pelasi joukkueessa vielä neljännenkin kauden 1997–1998, joka toi 29 runkosarjaottelussa tehot 12+19=31, joilla hän sijoittui puolustajien pistepörssissä toiseksi maanmiehensä, HC Ambrì-Piottan Leif Rohlinin jälkeen.
Pelaajaura > Seuraura > Paluu Brynäsiin

Kaudeksi 1999–2000 Sjödin palasi Brynäsiin, jossa hän pelasi ammattilaisuransa loppuun. Hän toimi vuodet 1999–2003 joukkueen varakapteenina. Kaudella 2001–2002 Sjödin teki Elitserienin yhden kauden piste-ennätyksensä tehoilla 10+22=32, joilla hän jakoi puolustajien syöttöpörssin voiton Frölunda HC:n Magnus Johanssonin ja Färjestads BK:n Thomas Rhodinin kanssa sekä puolustajien pistepörssin toisen sijan Rhodinin kanssa. Kaudella 2002–2003 Sjödin oli tehoilla 9+13=22 jälleen Brynäsin tehokkain puolustaja, mutta joukkue ajautui Elitserienin karsintasarjaan säästäen kuitenkin sarjapaikkansa. Sjödin voitti kymmenellä syötöllään karsintasarjan syöttöpörssin. Hän pelasi Elitserienin tähdistöottelussa vuosina 2000, 2001 ja 2002.
Sjödinistä tuli kaudella 2003–2004 Brynäsin kapteeni ja hän hoiti virkaa ammattilaisuran loppuun. Sjödin oli samalla kaudella tehoilla 9+15=24 joukkueen tehokkain puolustaja ja sijoittui puolustajien pistepörssissä neljänneksi Södertälje SK:n Jan Huokon ja Malmö Redhawksin David Petrasekin kanssa. Hän oli Brynäsin tehokkain puolustaja myös kahdella seuraavalla kaudella. Sjödinistä tuli 3. helmikuuta 2007 Elitserienin kaikkien aikojen vanhin maalintekijä 41 vuoden, 5 kuukauden ja 21 päivän ikäisenä. Ennätyksen edellinen haltija oli Börje Salming vuonna 1992. Sjödinin uransa viimeiseksi kaudeksi jäi kausi 2007–2008.
Tammikuussa 2011 Sjödin pelasi vielä Ove Molinin kanssa yhden ottelun verran Ruotsin III-divisioonassa LAIK HK:n paidassa.
Pelaajaura > Maajoukkueura

| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Kultaa | Tšekkoslovakia 1992 | jääkiekko |  |
|  Hopeaa | Ruotsi 1995 | jääkiekko |  |
|  Pronssia | Italia 1994 | jääkiekko |  |
Sjödin edusti Ruotsia yhteensä 101 A- ja 19 B-maaottelun verran. Hän pelasi Albertvillen olympiakisoissa 1992 sekä MM-kilpailuissa vuosina Tšekkoslovakia 1992 (kultaa), 1994 (pronssia), 1995 (hopeaa) ja 1996. Sjödin valittiin vuoden 1995 turnauksen tähdistökentälliseen.
Valmentajaura

Marraskuussa 2009 Rögle BK pestasi Sjödinin Elitserien-joukkueensa apuvalmentajaksi. Kaudeksi 2010–2011 hän siirtyi Valbo HC:n J18-joukkueen päävalmentajaksi ja kaudeksi 2011–2012 Sjödin siirtyi valmentamaan sen miesten II-divisioonajoukkuetta.
Juokse tai kuole

| Juokse tai kuole> The Running Man |
| --- | --- |
 Elokuvan suomalainen juliste
Ohjaaja:  Michael Glaser
Käsikirjoittaja:  Steven E. de Souza Stephen King
Perustuu:  Richard Bachmanin romaaniin Juokse tai kuole
Tuottaja:  Tim Zinnemann Rob Cohen
Säveltäjä:  Harold Faltermeyer
Kuvaaja:  Thomas Del Ruth
Leikkaaja:  John Wright Edward A. Warschilka Mark Warner
Pääosat:  Arnold Schwarzenegger Mari Conchita Alonzo Yaphet Kotto
Valmistustiedot
Valmistusmaa:  Yhdysvallat
Tuotantoyhtiö:  TriStar Pictures
Levittäjä:  TriStar Pictures Netflix
Ensi-ilta:   13. marraskuuta 1987  26. toukokuuta 1989
Kesto:  101 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Juokse tai kuole (The Running Man) on yhdysvaltalainen tieteiselokuva vuodelta 1987. Ohjauksesta vastasi Michael Glaser ja pääosaa esittää Arnold Schwarzenegger. Elokuva perustuu löyhästi Stephen Kingin samannimiseen romaaniin.
Juoni

Vuoden 2017 suosituin televisio-ohjelma on The Running Man, jossa tuomitut rikolliset kamppailevat televisioyhtiön omia metsästäjiä vastaan. Ben Richards (Schwarzenegger) on poliisi, joka kieltäytyy ampumasta siviilejä. Hänet pidätetään ja lavastetaan syylliseksi, minkä jälkeen hän joutuu kamppailemaan elämästään televisiossa muun muassa Sirkkeliä ja Dynamoa sekä muita nykyajan gladiaattoreita vastaan. Gladiaattorit ovat kuitenkin todellisuudessa syyttöminä tuomittuja henkilöitä ja Richards joutuu kyseenalaistamaan niin moraalinsa kuin myös suhteensa vaimoonsa Cindyyn.
Näyttelijät

| 0 | 1 | 2 |
| --- | --- | --- |
|  Arnold Schwarzenegger  | … |  Ben Richards   |
|  Maria Conchita Alonso  | … |  Amber Mendez   |
|  Yaphet Kotto  | … |  William Laughlin   |
|  Marvin J. McIntyre  | … |  Harold Weiss   |
|  Richard Dawson  | … |  Damon Killian   |
|  Jesse Ventura  | … |  Kapteeni Vapaus   |
Vastaanotto

Video-oppaassa vuodelta 1994 Ilkka Jauhiainen pitää elokuvaa hauskana ja sanoo sen olevan parhaimmillaan väkivaltakohtauksissa. Hän antaa elokuvalle kolme tähteä viidestä, mikä vastaa sanallista arviota ”hyvä”.
Stephen King ei pitänyt elokuvasta, sillä se otti hänestä liikaa vapauksia alkuperäiseen tarinaan nähden, eikä hän myöskään ollut tyytyväinen Schwarzeneggerin roolittamisesta päähahmoksi.
Muu media

Elokuvan pohjalta on tehty myös Emerald Softwaren vuonna 1989 kehittämä The Running Man videopeli, joka on julkaistu muun muassa Amigalle ja Commodore 64:lle.
Vuonna 1990 tehty arcadepeli Smash TV pohjautui elokuvan ideoihin. Pelistä tehtiin myös useita versioita kotitietokoneisiin ja konsoleihin.
Aiheesta muualla

Lehtola, Jarkko: Juokse tai Kuole. Elitisti, 2021.
Daniel Bellissimo

| Daniel Bellissimo |
| --- | --- |

Henkilötiedot
Syntynyt: 15. elokuuta 1984 (ikä 40) Toronto, Ontario, Kanada
Kansalaisuus:   Italia  Kanada
Jääkiekkoilija
Pelipaikka:  maalivahti
Hanska:  vasen
Pituus:  187 cm
Paino:  87 kg
Pelaajaura
Pääsarjaura:  2007–2014
Seurat:  HC Asiago (Serie A)   Bofors IK (Allsv.)   Timrå IK (SEL)   Luleå HF (SEL)
Daniel Bellissimo (s. 15. elokuuta 1984 Toronto, Ontario, Kanada) on uransa lopettanut italialais-kanadalainen jääkiekkomaalivahti. Hän torjui modernilla tyylillä.
Ura > Seuraura

Bellissimo syntyi ja kasvoi Kanadassa. Hän on Mississauga Senatorsin kasvatti. Bellissimo pelasi vuodet 2001–2004 OPJHL-juniorisarjassa joukkueissa Vaughan Vipers, Georgetown Raiders, St. Michael's Buzzers ja Stouffville Spirit. Hän pelasi vuodet 2004–2007 NCAA-sarjassa Western Michiganin yliopistossa. Bellissimo oli joukkueen ykkösmaalivahti kahdella ensimmäisellä kaudellaan, mutta menetti ykkösmaalivahdin paikkansa kaudella 2006–2007 Riley Gillille.
Kaudeksi 2007–2008 Bellissimo siirtyi Italian Serie A:han HC Asiagoon. Hän pelasi joukkueen ykkösmaalivahtina vuodet 2007–2011. Kaudella 2009–2010 Bellissimo voitti Italian Serie A:n mestaruuden ja valittiin sarjan parhaaksi pelaajaksi. Hänellä oli myös sarjan paras torjuntaprosentti 93,6 sekä runkosarjassa että pudotuspeleissä.
Uransa viimeiset vuodet Bellissimo pelasi Ruotsissa muun muassa Elitserienin Timrå IK:ssa ja Luleå HF:ssa.
Ura > Maajoukkueura

Bellissimo on edustanut Italiaa MM-kilpailuissa vuosina 2010, 2011 ja  2012, joista vuoden 2011 turnauksessa joukkue pelasi I-divisioonassa ja voitti A-lohkon kultaa. Bellissimo teki MM-debyyttinsä vuoden 2010 turnauksessa Italian ykkösmaalivahtina ja valittiin joukkueen kolmen parhaan pelaajan joukkoon.
Muuta

Bellissimon veli Vince Bellissimo on myös jääkiekkoilija.
Metsola (Kotka)

| Metsola |
| --- | --- |
 Vuonna 1953 Metsolaan valmistunut Langinkosken kirkko
Kaupunki:  Kotka
Kaupunginosa nro:  9
Väkiluku:  1 983 (31.12.2012)
Postinumero(t):  48220
Metsola on kaupunginosa Kotkassa noin 1,5–4 kilometrin päässä kaupungin keskustasta Kotkansaarelta. Lännessä Metsola rajoittuu Kymijoen Langinkoskenhaaraan ja Suomenlahteen, pohjoisessa Keisarinmajantiehen ja Korelan kaupunginosaan, idässä Kotkantiehen ja Jylpyn kaupunginosaan ja teollisuusalueeseen sekä etelässä Virolaisenpohjaan Hovinsaaren kaupunginosassa. Metsolan tiet on nimetty lintujen mukaan. Kaupunginosan läpi kulkee Allintie. Kaupunginosan vierellä itäpuolella kulkee Kotkantie ja Hyväntuulentie Kotkan keskustaan Kotkansaarelle.
Historia

Metsolan kaupunginosan alue liitettiin vuonna 1884 Kymistä Kotkaan. Alue kuului silloin Hovinsaaren kruununpuiston maihin. Metsolan rakentaminen alkoi niin sanotusta Vanhasta Metsolasta 1920-luvulla. Metsolan perustamispäiväksi on merkitty 19. syyskuuta 1924. Paavo Tuominen esitti 24. syyskuuta 1924 pidetyssä palaverissa, että kylälle annettaisiin nimeksi Nälkälä. Joku esitti nimeksi Metsola, koska kylässä oli olemassa Metsontie-niminen tie. Lisäksi esitettiin, että annettaisiin kaikille teille linnun nimet. Kotkan kaupunki hyväksyi esityksen.
Rakennuksia ja rakennelmia

Metsolan merkittävimpiä rakennuksia ovat muiden muassa Langinkosken kirkko ja Langinkosken keisarillinen kalastusmaja. Metsolan rannalla sijaitseva vanha Kotkan Höyrypanimo on remontoitu ja kiinteistössä on nykyisin koulutustiloja sekä ravintola. Rakennuskanta koostuu pääasiassa omakotitaloista ja paritaloista. Alueella on myös joitain kerrostaloja ja opiskelija-asuntoja. Kaupunginosan alueella sijaitsee Kilpisen tekonurmikenttä sekä kolme siirtolapuutarha-aluetta: Langinlaakson ryhmäpuutarha, Metsolan ryhmäpuutarha ja Langinkosken ryhmäpuutarha.
Palvelut ja vapaa-aika

Metsolassa toimii apteekki ja kebab-pizzeria.
Metsolassa toimii seura nimeltään Metsolan Aikamiespojat (MAP), joka järjestää alueella erilaisia tapahtumia. Seura on rakentanut Metsolan poikakallion uimarannalle kaikkien metsolalaisten käyttöön tarkoitetun grillikatoksen. Metsolan rannasta löytyy kaupungin venepaikkoja sekä mattolaituri.
Koulut

Metsolan koulu (ala-aste, lakkautettiin vuonna 2019)
Langinkosken koulu (peruskoulu, koulussa toimi myös lukio joka lakkautettiin vuoden 2012 kesäkuussa)
Kotka Svenska Samskola (ruotsinkielinen perusopetus ja lukio)
Kaakkois-Suomen ammattikorkeakoulu, tekniikka, liiketalous, sosiaali- ja terveysala, matkailu
Aiheesta muualla

Metsolan Aikamiespojat ry:n ylläpitämä Metsola-aiheinen sivusto (Arkistoitu – Internet Archive)
Kotka
| --- | --- |
Kaupunginosat:  Aittakorpi  Eskola  Etukylä  Halla  Helilä  Hirssaari  Hovila  Hovinsaari (6–8)  Itäranta  Jumalniemi  Jylppy  Kaarniemi  Kalliokoski  Karhula  Karhuvuori  Katariina  Kaukola  Kierikkala  Koivula  Korela  Korkeakoski  Kotkansaari (1–4)  Kyminlinna  Lankila  Metsola  Mussalo  Otsola  Popinniemi  Rauhala  Ristinkallio  Ruonala  Saksala  Sunila  Sutela  Suulisniemi  Takakylä  Tiutinen 
Kyliä:  Haapasaari  Huruksela  Juurikorpi  Jäppilä  Kurittula  Kuutsalo  Laajakoski  Marinkylä  Peippola  Pernoo  Pihkoo  Rantahaka  Tavastila  Ylänummi 
Muita alueita:  Hietanen  Hovinsaari (saari)  Kirkonmaa  Kolkansaari  Kuusinen  Rankki 
Metsolan koulu